**ПРОТОКОЛ № 32 - МИ**

Днес, 23.10.2023 г. от 17:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 17:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Реда за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 В ОИК Котел е представен график от секретаря на община Котел за предаване на 28.10.2023г. на изборните книжа и материали на СИК за произвеждане на избори за общински съветници и за кметове на 29 октомври 2023 г., който ОИК Котел следва да утвърди.
2. Определяне на член на ОИК, който заедно с длъжностното лице от общинска администрация, определено със заповед на кмета, да предаде на председателя на всяка едно от съставените СИК в присъствието на зам.-председател, секретар и членове на СИК,бюлетините и другите изборни книжа и материали в община Котел
3. Определяне на членове на ОИК - Котел, които да осъществят предаване на избирателни списъци на териториалното звено на Главна дирекция „Гражданска регистрация и административно обслужване”- Сливен от провеждане на избори за общински съветници и за кметове на 29 октомври 2023 г.
4. Промяна в състава на СИК в Община Котел по предложение на ПП Движение за права и свободи - ДПС при произвеждане на изборите за общински съветници и за кметове на 29 октомври 2023 г.
5. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Реда за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 В ОИК Котел е представен график от секретаря на община Котел за предаване на 28.10.2023г. на изборните книжа и материали на СИК за произвеждане на избори за общински съветници и за кметове на 29 октомври 2023 г., който ОИК Котел следва да утвърди.

Съгласно Решение №2695-МИ от 17 октомври 2023г. на ЦИК:

Сгрешен протокол е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай върху протокола се поставя надпис „Сгрешен“ и се подписват всички членове на СИК/ПСИК. Това обстоятелство се вписва в графата относно обстановката, при която са произведени изборите, в част ІІ на получения секционен протокол (Приложение № 100-МИ-х, № 101-МИ-хм, № 102-МИ-х и № 103-МИ-хм от изборните книжа).

 Във всички останали случаи грешките се поправят, като сгрешеното се задрасква с хоризонтална черта, така че да може да се чете, а над него се записват действителните данни. Възможно най-близо до поправката в полето на протокола отстрани се пише „Поправка“ и се подписват всички членове на СИК/ПСИК. Очевидни фактически грешки могат да се поправят по същия ред и след обявяване на резултата.

 При сгрешен протокол председателят на съответната СИК/ПСИК уведомява общинската избирателна комисия. Общинската избирателна комисия с решение определя начина на връщане на сгрешения протокол и предаване на новия протокол като съобразява настоящото решение.

СИК/ПСИК връща сгрешения протокол на определения с решение на ОИК неин член, като фабричният му номер се сверява с номера на протокола, вписан в протокола за приемането и предаването на изборните книжа по чл. 215, ал. 4 ИК. (Приложение № 85-МИ или Приложение № 86-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа). След получаване на сгрешения протокол определеният с решение на ОИК неин член предава на СИК/ПСИК новия формуляр на секционен протокол.

За предаване на сгрешения и получаване на нов формуляр на протокол всички членове на СИК/ПСИК и определен с решение на ОИК неин член подписват приемо-предавателен протокол в два екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол, след което приемо-предавателният протокол се подписва от всички членове на СИК/ПСИК и от определен с решение на ОИК неин член.

 Сгрешените секционни протоколи се описват по номера по реда на постъпване в опис, който се съхранява в ОИК.

Общинската избирателна комисия изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10.

 Екземплярите от приемо-предавателните протоколи (Приложение № 88-МИ от изборните книжа) за ОИК и оригиналите на сгрешените секционни протоколи се предават от ОИК на общинската администрация в 7-дневен срок от обявяване на резултатите от изборите по реда на чл. 87, ал. 1, т. 33 ИК, едновременно с изборните книжа и материали по чл. 457, ал. 4 ИК. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 ИК, се съхраняват в помещенията, определени от кмета на общината по чл. 445, ал. 8 ИК.

 Настоящото решение се прилага от СИК/ПСИК и ОИК и при евентуален втори тур на изборите в съответната община или кметство.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл.87, ал.1, т. 1 - 2 и т.20 и чл. 433 от Изборния кодекс и от Решение № 2695-МИ от 17.10.2023 г., ОИК  - Котел,

Р Е Ш И:

1. ОПРЕДЕЛЯ Йордан Иванов Кръстев – председател на ОИК Котел, който да получи и транспортира до ОИК Котел сгрешен от СИК протокол, като предаде нов формуляр на протокол от същия вид и подпише съставения за целта приемо-предавателен протокол в три екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол.
2. Определя Цветомира Кънева – председател на ОИК Котел, като отговорен член, който да опише сгрешените секционни протоколи по номера по реда на постъпване в опис, който ведно със сканирани екземпляри от сгрешените секционни протоколи да се изпрати за анализ по електронната поща на електронния адрес на ЦИК.
3. Настоящото решение се прилага от СИК/ПСИК и ОИК и при евентуален втори тур на изборите в съответната община или кметство.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**По т. 2 от дневния ред:** председателят на комисията прочете проект на решение –

Определяне на член на ОИК, който заедно с длъжностното лице от общинска администрация, определено със заповед на кмета, да предаде на председателя на всяка едно от съставените СИК в присъствието на зам.-председател, секретар и членове на СИК,бюлетините и другите изборни книжа и материали в община Котел –

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл.87, ал.1, т.20 от ИК във връзка с Решение № 2654-МИ и Решение № 2655-МИ от 12 октомври 2023 г. на ЦИК, ОИК КОТЕЛ

РЕШИ:

1. ОПРЕДЕЛЯ Събина Георгиева Георгиева – секретар на ОИК Котел да предаде на председателя на всяка едно от съставените СИК в община Котел, заедно с длъжностното лице от общинска администрация, определено със заповед на кмета– бюлетините и другите изборни книжа, като подпише протокол за предаването и приемането на изборните книжа и материали (приложения № 85-МИ и № 86-МИ) в три екземпляра – за СИК, за ОИК и за общинска администрация.
2. РЕШЕНИЕТО да се приложи и при евентуален втори тур на изборите в съответната община или кметство.

Настоящото решение да се изпрати на общинска администрация Котел за сведение.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**По т. 3 от дневния ред:** председателят на комисията прочете проект на решение –

Определяне на членове на ОИК - Котел, които да осъществят предаване на избирателни списъци на териториалното звено на Главна дирекция „Гражданска регистрация и административно обслужване”- Сливен от провеждане на избори за общински съветници и за кметове на 29 октомври 2023 г.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 87, ал. 1, т. 1 от Изборния кодекс, ОИК - Котел

Р Е Ш И:

1. ОПРЕДЕЛЯ следните членове на ОИК - Котел, които да предадат на териториално звено на Главна дирекция „Гражданска регистрация и административно обслужване - Сливен, получените от секционните избирателни комисии: избирателни списъци, декларации, удостоверения, списъци на заличените лица и списъци за допълнително вписване на придружителите, с правото да подпишат съставения за целта протокол:

МИНКО ВИЧЕВ СТЕФАНОВ – зам.председател на ОИК -  Котел;

ДИМИТЪР ЛЮБОЗАРОВ ВЪНДЕВ - зам.председател на ОИК -  Котел;

1. РЕШЕНИЕТО да се приложи и при евентуален втори тур на изборите в съответната община или кметство.

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**По т. 4 от дневния ред:** председателят на комисията прочете проект на решение –

Промяна в състава на СИК в Община Котел по предложение на ПП Движение за права и свободи - ДПС при произвеждане на изборите за общински съветници и за кметове на 29 октомври 2023 г.

В ОИК Котел е постъпило предложение от Владимир Мартинов –упълномощен представител на ПП Движение за права и свободи-ДПС за територията на община Котел с вх. № 85 от 23.10.2023 г по описа на ОИК- Котел за промяна в състава на СИК СИК 2111 00 012 в Община Котел.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал. 4 и чл.87, ал.1, т.5 и 6 във вр. с чл. 96 и чл.66 от ИК и Решение №2378-МИ/12 септември 2023г., изменено с Решение №2546/ 29 септември 2023г. на ЦИК и Решение №103-МИ / 29 септември 2023г на ОИК Котел, ОИК- Котел,

Р Е Ш И:

 ДОПУСКА ЗАМЯНА на членове от състава на посочените в предложението секционни избирателни комисии в Община Котел,  както следва:

1. СИК – 2111 00 012 – на мястото на Ирина Василева Гривова – член, да бъде назначен Иван Жендов Куцаров , с ЕГН ……, телефонен № …., образование – средно;

ДА СЕ ИЗДАДАДЕ Удостоверение, представляващо Приложение № 20-МИ от изборните книжа със същият номер, а на освободения да се анулира издаденото такова.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 5 от дневния ред:** не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................  
/Цветомира Кънева/

**СЕКРЕТАР:** /п/........................  
/Събина Георгиева/